### | | | | --- | --- | | | | | --- | | **Teknik- og Miljøudvalget** 6. marts 2019 Sagsnr. 710-2018-41866 Dok.nr. 710-2018-461378 Sagsbehandler DPLVSO | | 16.                 Projektforslag for fjernvarmeforsyning af LP 333 og LP 336 i [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Varmeforsyningsloven, Projektbekendtgørelsen |

###

**SAGENS INDHOLD**

Teknik- og Miljøudvalget skal i denne sag tage stilling til
et projektforslag fra [adresse] om fjernvarmeforsyning af to
boligområder ved Sydmarken og [adresse] i [adresse].

Projektområdet er omfattet af to lokalplaner, henholdsvis
nr. 333 for Boligområde ved [adresse] i [adresse] og nr. 336 for Boligområde ved
[adresse] i [adresse], herefter benævnt LP 333 og LP 336. I henhold til kommunens
strategiske varmeplan, skal begge lokalplanområder forsynes med fjernvarme.
Projektområdet kan ses på side 5 i vedlagte projektforslag

Der er tilslutningspligt til kollektiv varmeforsyning for
ny bebyggelse i området omfattet af LP 336, men ikke for området omfattet af LP
333. For bebyggelse, der opfylder de gældende klassifikationskrav for
lavenergihuse, har kommunen dog pligt til at dispensere fra
tilslutningspligten.

[adresse] har påbegyndt etablering af ledningsnet
og forsyning af de første forbrugere indenfor LP 336 uden kommunens forudgående
godkendelse af et projektforslag. Teknik og Kultur har derfor anmodet
varmeværket om at udarbejde et projektforslag med henblik på at lovliggøre
fjernvarmeforsyningen af LP 336 og samtidig godkende den fremtidige
fjernvarmeforsyning af LP 333.

LP 333 giver mulighed for opførelse af i alt 12 parcelhuse,
mens LP 336 giver mulighed for opførelse af i alt 49 parcelhuse og 20
rækkehuse, hvoraf der indtil nu er opført 7 parcelhuse. Etableringen af
hovedledningsnettet til LP 336 er afsluttet, mens der endnu ikke er etableret
ledningsnet til LP 333. Stikledninger til nye forbrugere vil løbende blive
etableret, når husene bliver bygget.

[adresse] har kapacitet til at forsyne
projektområdet og vil, med godkendelse af projektforslaget, få forsyningspligt
i området.

**VURDERING**

På baggrund af oplysningerne i projektforslaget vurderer
Teknik og Kultur, at projektet som helhed er samfundsøkonomisk fordelagtigt.

Projektet indebærer en samlet anlægsinvestering på 2,34
mio.kr. for [adresse]. [adresse] beregninger viser, at
fjernvarmeudvidelsen vil bidrage med et positivt resultat for varmeværket på
ca. 183.000 kr. årligt ved fuld udbygning og tilslutning af begge
lokalplanområder.

Brugerøkonomiske beregninger viser, at den samlede årlige
varmeudgift inkl. låneydelser vil være ca. 2.000 kr. lavere for parcelhuse og
ca. 3.000 kr. lavere for rækkehuse ved installering af fjernvarme i forhold til
en luft-vand varmepumpe, svarende til besparelser på henholdsvis ca. 20 og 30 %.

Samfundsøkonomiske beregninger viser, at besparelsen ved
valg af fjernvarme i forhold til individuelle varmepumper, for en 20 års
periode, er godt 4,5 mio. kr., svarende til knap 41 %. Der er i den forbindelse
lavet en følsomhedsberegning, der viser, at projektet fortsat er både samfunds-
og selskabsøkonomisk robust ved en tilslutning på kun 50 % af det forventede
antal huse.

Energi- og miljømæssige beregninger viser, at der ved
gennemførelse af projektet vil være en samlet udledning over 20 år på 367 tons
CO2-ækvivalenter mod knap 8 tons ved individuelle varmepumper.
Projektets fordel er dog, at varmeproduktionen samles på ét effektivt anlæg,
hvor det vil være muligt i fremtiden, at supplere eller udskifte Hammel
Fjernvarmes nuværende brændsler med f.eks. solvarme, store varmepumper, mere
overskudsvarme eller andre miljøvenlige løsninger. Derudover er
fjernvarmeinstallationen stort set vedligeholdelsesfri og medfører ikke
uforudsete udgifter for forbrugerne.

**ØKONOMI**

Projektet får ingen økonomiske konsekvenser for [adresse]
Kommune.

**INDDRAGELSE**

I henhold til det gældende bygningsreglement, skal ny
bebyggelse opvarmes ved hjælp af vedvarende energi eller fjernvarme.
Naturgasforsyning af nybyggeri er som udgangspunkt ikke længere tilladt, og da
der heller ikke findes eksisterende naturgasledninger i området, har
projektforslaget ikke været sendt i høring ved HMN GasNet.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At [adresse]
”Projektforslag for fjernvarmeforsyning af Sydmarken og [adresse] i
Malou Schmidt” godkendes.

**BESLUTNING**

**Bilag**

|  |  |
| --- | --- |
| Projektforslag for fjernvarmeforsyning af Sydmarken og [adresse] i [adresse] | 710-2019-9662 |